Талибано Iедал караэцначул тIаьхьа зударшна а, зудаберашна а ОвхIанистанехь гIелонаш ян йолорах лаьцна Американ Цхьаьнатоьхначу Штаташа а, кхечу пачхьалкхаша а дIахьедарш дина. 1996-2001-чу шерашкахь, талибаш Iедалехь болчу заманахь, зударийн бакъо яцара гергара борша нах уллехь боцуш дIасабаха. Дехкарш лелара зударшна дешарехь а, балха хIиттарца а. Хьиджабаш, никIабаш лелор дара тIедожош. Низам дохийначарна хIаллакбечу кхаччалц таIзарш дора.